ddrg/super_eurlex huggingface dataset:
Úradný vestník L 256 , 19/09/1997 S. 0013 - 0019



Rozhodnutie Komisie z 27. mája 1997 o dotazníkoch pre správy členských štátov o vykonávaní niektorých smerníc v odvetví odpadov (vykonávanie smernice Rady 91/692/EHS) (97/622/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/692/EHS z 23. decembra 1991 o štandardizácii a racionalizácii správ o vykonávaní určitých smerníc týkajúcich sa životného prostredia [1], a najmä na články 5 a 6 a jej prílohu VI, so zreteľom na smernicu Rady 75/442/EHS z 15. júla 1975 o odpadoch [2], naposledy zmenenú a doplnenú smernicou 96/350/ES [3], so zreteľom na smernicu Rady 91/689/EHS z 12. decembra 1991 o nebezpečnom odpade [4], naposledy zmenenú a doplnenú smernicou 94/31/ES [5], so zreteľom na smernicu Európskeho parlamentu a Rady 94/62/EHS z 20. decembra 1994 o obaloch a odpadoch z obalov [6], keďže článok 8 ods. 1 smernice 91/689/EHS požaduje od členských štátov podávanie informácií Komisii o používaní tejto smernice v kontexte uvedenej správy v článku 16 ods. 1 smernice 75/442/EHS; keďže článok 17 smernice 94/62/ES požaduje od členských štátov podávanie informácii Komisii o používaní tejto smernice podľa článku 5 smernice 91/692/EHS; keďže článok 16 smernice 75/442/EHS bol nahradený článkom 5 smernice 91/692/EHS, ktorý požaduje od členských štátov podávanie informácii Komisii o vykonávaní niektorých smerníc spoločenstva vo forme odvetvovej správy; keďže táto správa sa má zostaviť na základe dotazníka alebo návodu navrhnutého Komisiou podľa postupu uvedeného v článku 6 smernice 91/692/EHS; keďže prvá odvetvová správa bude zahŕňať obdobie rokov 1998 až 2000 vrátane; keďže opatrenia tejto smernice sú v súlade so stanoviskom výboru zriadeného podľa článku 6 vyššie zmienenej smernice, PRIJALA TOTO ROZHODNUTIE: Článok 1 Dotazníky pripojené k tomuto rozhodnutiu, ktoré sa vzťahujú k smernici 91/689/EHS a smernici 94/62/ES, sa týmto schvaľujú. Článok 2 Členské štáty budú používať tieto dotazníky ako základ pre vytváranie odvetvových správ, ktoré sú požadované na predkladanie Komisii v zmysle článku 5 smernice 91/692/EHS a článku 17 smernice 94/62/EHS. Článok 3 Toto rozhodnutie je adresované členským štátom. V Bruseli 27. mája 1997 Za Komisiu Ritt Bjerregaard člen Komisie [1] Ú. v. ES 377, 31.12.1991, s. 48. [2] Ú. v. ES 194, 25.7.1975, s. 39. [3] Ú. v. ES 135, 6.6.1996, s. 32. [4] Ú. v. ES 377, 31.12.1991, s. 20. [5] Ú. v. ES 168, 2.7.1994, s. 28. [6] Ú. v. ES 365, 31.12. 1994, s. 10. -------------------------------------------------- PRÍLOHA ZOZNAM DOTAZNÍKOV 1. Dotazník vzťahujúci sa k smernici Rady 91/689/EHS z 12. decembra 1991 o nebezpečnom odpade [1], ktorá bola naposledy zmenená a doplnená smernicou 94/31/ES [2]. 2. Dotazník vzťahujúci sa k smernici Európskeho parlamentu a Rady 94/62/ES z 20. decembra 1994 o obaloch a odpadoch z obalov [3]. [1] Ú. v. ES 377, 31.12.1991, s. 20. [2] Ú. v. ES 168, 2.7.1994, s. 28. [3] Ú. v. ES 365, 31.12.1994, s. 10. --------------------------------------------------
Úradný vestník L 164 , 21/06/1997 S. 0042 - 0043



Rozhodnutie Komisie zo 6. júna 1997 stanovujúce minimálne údaje vyžadované pre databázy o zvieratách a živočíšnych produktoch dovážaných do spoločenstva (Text s významom pre EHP) (97/394/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 92/438/EHS zo dňa 13. júla 1992 o počítačovom spracovaní veterinárneho konania pri dovoze (projekt Pomôcka), ktoré mení a dopĺňa smernice 90/675/EHS, 91/496/EHS, 91/628/EHS a rozhodnutie 90/424/EHS a ruší rozhodnutie 88/192/EHS [1] tak, ako bolo zmenené a doplnené Aktom o pristúpení Rakúska, Fínska a Švédska, a predovšetkým článkom 12 tohto aktu, keďže na účely prílohy III (1) rozhodnutia 92/438/EHS musia byť najskôr stanovené minimálne údaje vyžadované pre databázy zavedené členskými štátmi ohľadne zvierat a živočíšnych produktov dovážaných na ich územie; keďže každý členský štát môže zaznamenávať akékoľvek dodatočné údaje ohľadne zvierat a živočíšnych produktov dovážaných na svoje územie, ktoré považuje za vhodné; keďže ostatné technické požiadavky budú stanovené neskôr vzhľadom na súčasné študijné práce na projekte Pomôcka; keďže opatrenia ustanovené v tomto rozhodnutí sú v súlade s názorom Stáleho veterinárneho výboru, PRIJALA TOTO ROZHODNUTIE: Článok 1 Členské štáty budú zaznamenávať v databázach o zvieratách a živočíšnych produktoch dovážaných na svoje územie tie minimálne údaje, ktoré sú uvedené v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 6. júna 1997 Za Komisiu Franz Fischler člen Komisie [1] Ú. v. ES L 243, 25.8.1992, s. 27. -------------------------------------------------- PRÍLOHA MINIMÁLNE ÚDAJE O ZVIERATÁCH A PRODUKTOCH 1. Identifikácia stanovišťa hraničnej kontroly Názov a Animo kód kontrolného stanovišťa 2. Identifikácia zásielky a) Druh tovaru a Animo kód b) Počet/množstvo/jednotky c) Číslo podľa prílohy B d) Tretia krajina pôvodu (ISO kód) e) Názov a číslo schválenia označenia pôvodu f) Členský štát určenia/štát určenia (ISO kód) 3. Vykonané kontroly a) Dokumentárna kontrola (áno/nie/nevyhovujúci) b) Kontrola identity (áno/nie/nevyhovujúci) c) Fyzická kontrola (áno/nie/nevyhovujúci) d) Laboratórny test (áno/nie/nevyhovujúci) 4. Výsledok a) Prijaté (dátum) b) Vrátené (dátum) c) Zničené (dátum) d) V konaní (dátum) --------------------------------------------------
Úradný vestník L 345 , 16/12/1997 S. 0052 - 0052



Rozhodnutie Rady z 11. decembra 1997, ktorým sa ustanovuje postup na prijímanie pozície spoločenstva v Spoločnom výbore colnej únie zriadenom rozhodnutím č. 1/95 Asociačnej Rady ES — Turecko o realizácii záverečnej etapy colnej únie (97/833/ES) RADA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, najmä na jej článok 113, so zreteľom na návrh Komisie [1], so zreteľom na stanovisko Európskeho parlamentu [2], keďže rozhodnutím č. 1/95 [3] Asociačnej rady ES — Turecko bol zriadený Spoločný výbor colnej únie; keďže uvedený výbor môže vyslovovať odporúčania určené asociačnej rade a má rozhodovacie právomoci v prípadoch ustanovených uvedeným rozhodnutím; keďže na účely rokovaní spoločného výboru je potrebné ustanoviť pravidlá na prijímanie spoločných pozícií, na základe ktorých spoločenstvo, zastupované v spoločnom výbore Komisiou, môže preberať záväzky voči Turecku; keďže úlohou spoločného výboru je zabezpečovať riadne fungovanie colnej únie a slobodný pohyb tovaru medzi stranami; keďže spoločná pozícia, ktorú má prijať spoločenstvo, preto patrí do pôsobnosti článku 113 zmluvy a v zásade by sa mal uplatňovať postup ustanovený uvedeným článkom; keďže je však potrebné ustanoviť, aby spoločné pozície o uplatňovaní právnych predpisov spoločenstva a ich prípadných technických úpravách alebo o hodnotení konania obmedzujúceho hospodársku súťaž prijímala Komisia, PRIJALA TOTO ROZHODNUTIE: Článok 1 Pozíciu, ktorú má prijať spoločenstvo v Spoločnom výbore colnej únie, prijíma s výhradou článku 2 Rada kvalifikovanou väčšinou na návrh Komisie. Článok 2 Komisia prijíma pozíciu, ktorú má prijať spoločenstvo v Spoločnom výbore colnej únie, ak sa táto pozícia vzťahuje na jednoduché transponovanie právnych predpisov spoločenstva zo strany Turecka, a to prípadne prostredníctvom technických úprav alebo na hodnotenie konania obmedzujúceho hospodársku súťaž. Výročná správa Komisie o realizácii colnej únie informuje o rozhodnutiach spoločného výboru aj Európsky parlament. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 11. decembra 1997 Za Radu predseda M. Delvaux-Stehres [1] Ú. v. ES C 84, 21.3.1996, s. 14. [2] Stanovisko doručené 18. novembra 1997 (zatiaľ neuverejnené v úradnom vestníku). [3] Ú. v. ES C 35, 13.2.1996, s. 1. --------------------------------------------------
Úradný vestník L 338 , 09/12/1997 S. 0007 - 0007



Rozhodnutie Rady z 28. novembra 1997 o vykonávaní spoločnej pozície 95/544/SZBP, ktorá sa vzťahuje na Nigériu (97/820/SZBP) RADA EURÓPSKEJ ÚNIE, so zreteľom na Zmluvu o Európskej únii a najmä na jej článok J.2, keďže dňa 4. decembra 1995 Rada definovala, na základe článku J.2 Zmluvy o Európskej únii, spoločnú pozíciu 95/544/SZBP, ktorá sa vzťahuje na Nigériu [1]; keďže spoločná pozícia 95/544/SZBP bola predĺžená do 1. novembra 1998 rozhodnutím Rady 97/821/SZBP [2]; keďže by sa mali poskytnúť určité usmernenia o vykonávaní uvedenej spoločnej pozície, SA ROZHODLA TAKTO: Článok 1 1. Členské štáty únie môžu udeliť víza každému občanovi Nigérie, ktorý sa zúčastní medzinárodnej konferencie na ich území, najmä na stretnutiach v rámci štvrtého AKT-ES dohovoru, podpísaného v Lomé 15. decembra 1989. 2. Členské štáty, ktoré majú záujem rešpektovať svoje medzinárodné záväzky, môžu povoliť výnimky z odseku 1 spoločnej pozície 95/544/SZBP: - podľa ustanovení dohody centrálnych jednotiek, - s cieľom splniť záväzky spred prijatia spoločnej pozície v roku 1995, najmä pokiaľ ide o športové udalosti organizované medzinárodnou športovou federáciou, t. j. Svetový pohár vo futbale 1998 a zápasy už zorganizované v rámci príprav na svetový pohár, ako aj Majstrovstvá sveta v basketbale 1998. Členské štáty informujú športové federácie o ustanoveniach tohto rozhodnutia. 3. Výnimky z odseku 1 spoločnej pozície 95/544/SZBP môžu byť tiež udelené z naliehavých humanitárnych dôvodov. Článok 2 Víza sa udelia len na individuálnom základe, po predchádzajúcom upozornení všetkých členských štátov. Článok 3 Toto rozhodnutie bude uverejnené v úradnom vestníku. V Bruseli 28. novembra 1997 Za Radu predseda G. Wohlfart [1] Ú. v. ES L 309, 21.12.1995, s. 1. [2] Ú. v. ES L 338, 9.12.1997, s. 8. --------------------------------------------------
Úradný vestník L 008 , 14/01/1998 S. 0018 - 0019



Rozhodnutie Rady z 19. decembra 1997, ktorým sa mení a dopĺňa rozhodnutie 83/653/EHS o rozdelení možností pre lov haringa v Severnom mori po 1. januári 1984 (98/21/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3760/92 z 20. decembra 1992, ktorým sa ustanovuje systém spoločenstva pre rybolov a vodné hospodárstvo [1], a najmä na jeho článok 8 ods. 4 bod ii), so zreteľom na návrh Komisie, keďže rozhodnutie 83/653/EHS [2] určuje metódu pre rozdelenie možností pre lov haringa v Severnom mori podľa podielu CPÚ (celkového prípustného úlovku), dostupného pre spoločenstvo, vytvorenú pred pristúpením Rakúska, Švédska a Fínska; keďže Akt o pristúpení z roku 1994 definuje podiel severomorského haringa, pridelený Švédsku, ako percento podielu CPÚ pre tento druh, dostupné pre rozšírené spoločenstvo; keďže je potrebné zmeniť a doplniť rozhodnutie 83/653/EHS, aby sa vzťahovalo špeciálne na rozšírené spoločenstvo a aby sa do rozdeľovania zahrnulo aj Švédsko, PRIJALA TOTO ROZHODNUTIE: Článok 1 Príloha k rozhodnutiu 83/653/EHS sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 19. decembra 1997 za Radu predseda F. Boden [1] Ú. v. ES L 389, 31.12.1992, s. 1. Nariadenie zmenené a doplnené Aktom o pristúpení z roku 1994. [2] Ú. v. ES L 371, 31.12.1983, s. 39. -------------------------------------------------- PRÍLOHA Metóda výpočtu kvót pridelených členským štátom (PS znamená podiel spoločenstva) Členský štát | Pre PS menej ako 100000 ton | Pre PS od 100000 do 157252 ton | Pre PS od 157253 do 254648 ton | Pre PS 254649 ton alebo väčší | Belgicko | 0,071000 PS | 7100 | 0,013862 PS + 4920 | 0,009857 (PS — 254649) + 8450 | Dánsko | 0,193459 PS | 0,208469 PS — 1501 | 0,232238 PS — 5239 | 0,344985 (PS — 254649) + 53900 | Nemecko | 0,121654 PS | 0,131094 PS — 944 | 0,175356 PS — 7904 | 0,172492 (PS — 254649) + 36750 | Francúzsko | 0,126222 PS | 0,136022 PS — 980 | 0,092304 PS + 5894 | 0,083782 (PS — 254649) + 29400 | Holandsko | 0,252446 PS | 0,272045 PS — 1960 | 0,260073 PS — 77 | 0,202062 (PS — 254649) + 66150 | Švédsko | 0,014330 PS | 0,014330 PS | 0,014330 PS | 0,014330 (PS — 254649) + 3649 | Spojené kráľovstvo | 0,220889 PS | 0,238039 PS — 1715 | 0,211837 PS + 2406 | 0,172492 (PS — 254649) + 56350 | --------------------------------------------------
Úradný vestník L 007 , 13/01/1998 S. 0037 - 0037



Rozhodnutie Rady z 27. novembra 1997 o uzavretí Dohody medzi Európskym spoločenstvom a Kanadou o colnej spolupráci a vzájomnej pomoci v colných otázkach (98/18/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou jej článku 228 ods. 2; so zreteľom na návrh Komisie, keďže 5. apríla 1993 Rada poverila Komisiu, aby v mene Spoločenstva dojednala dohody o colnej spolupráci s niektorými hlavnými obchodnými partermi Spoločenstva; keďže by sa mala schváliť Dohoda medzi Európskym spoločenstvom a Kanadou o colnej spolupráci a vzájomnej pomoci v colných otázkach, ROZHODLA TAKTO: Článok 1 Dohoda medzi Európskym spoločenstvom a Kanadou o colnej spolupráci a vzájomnej pomoci v colných otázkach sa týmto schvaľuje v mene Európskeho spoločenstva. Text dohody je pripojený k tomuto rozhodnutiu. Článok 2 Komisia za pomoci predstaviteľov členských štátov zastupuje Spoločenstvo v Spoločnom výbore pre colnú spoluprácu zriadenom podľa článku 20 dohody. Článok 3 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala Spoločenstvo. Článok 4 Predseda Rady vykoná v mene Spoločenstva oznámenie ustanovené v článku 24 dohody. [1] Článok 5 Toto rozhodnutie sa uverejní v Úradnom vestníku Európskych spoločenstiev. V Bruseli 27. novembra 1997 Za Radu predseda M. Patijn [1] Dátum vstupu dohody do platnosti zverejní sekretariát Rady v Úradnom vestníku Európskych spoločenstiev. --------------------------------------------------
Úradný vestník L 018 , 23/01/1998 S. 0027 - 0029



Rozhodnutie Komisie z 9. januára 1998, ktorým sa mení a dopĺňa rozhodnutie 80/804/EHS o zdravotných podmienkach zvierat a veterinárnej certifikácii pre dovoz čerstvého mäsa z Kanady (Text s významom pre EHP) (98/91/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o problémoch súvisiacich so zdravotnou a veterinárnou prehliadkou pri dovoze hovädzieho dobytku a ošípaných a čerstvého mäsa z tretích krajín [1], naposledy zmenenú a doplnenú smernicou 96/91/ES [2], najmä na jej článok 14 ods. 1, keďže rozhodnutie Komisie 80/804/EHS [3], naposledy zmenené a doplnené rozhodnutím 96/727/ES [4] ustanovuje podmienky týkajúce sa zdravia zvierat a veterinárnu certifikáciu pre dovoz čerstvého mäsa z Kanady; keďže je možné bez rizika šírenia choroby prijať čerstvé mäso z domácich zvierat druhov ošípaných, oviec a kôz pokiaľ takéto zvieratá majú svoj pôvod v Kanade alebo Spojených štátoch amerických a strávili časť doby pobytu v ktorejkoľvek z týchto krajín; keďže tak Kanada, ako aj Spojené štáty, sa zaviazali Komisii a členským štátom, že najneskôr do 24 hodín od výskytu závažnej nákazlivej choroby ju potvrdia; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu 80/804/EHS sa týmto nahrádza prílohou k tomuto rozhodnutiu. Článok 2 Toto rozhodnutie sa bude uplatňovať od 15. dňa odo dňa jeho oznámenia členským štátom. Článok 3 Toto rozhodnutie je adresované členským štátom. V Bruseli 9. januára 1998 Za Komisiu Franz Fischler člen Komisie [1] Ú. v. ES L 302, 31.12.1972, s. 28. [2] Ú. v. ES L 13, 16.1.1997, s. 26. [3] Ú. v. ES L 236, 9.9.1980, s. 25. [4] Ú. v. ES L 329, 19.12.1996, s. 51. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Úradný vestník L 043 , 14/02/1998 S. 0001 - 0001



Rozhodnutie Rady z 26. januára 1998 o uzatvorení Dočasnej dohody o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Uzbeckou republikou, na strane druhej, Európskym spoločenstvom (98/138/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 113, v spojení s prvou vetou jej článku 228 ods. 2, so zreteľom na návrh Komisie, so zreteľom na stanovisko Európskeho parlamentu, [1] keďže do nadobudnutia platnosti Dohody o partnerstve a spolupráci medzi Európskymi spoločenstvami a ich členskými štátmi, na jednej strane, a Uzbeckou republikou, na strane druhej, podpísanej 21. júna 1996 vo Florencii, je potrebné v mene Európskeho spoločenstva schváliť Dočasnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Uzbeckou republikou, na strane druhej, ROZHODLA TAKTO: Článok 1 Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Uzbeckou republikou, na strane druhej, spolu s jej prílohami, protokolom a vyhláseniami, sa týmto schvaľuje v mene Európskeho spoločenstva. Tieto texty sú pripojené k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dočasnej dohody v mene Európskeho spoločenstva. [2] Článok 3 Predseda Rady predloží notifikáciu stanovenú v článku 32 dočasnej dohody v mene Európskeho spoločenstva. V Bruseli 26. januára 1998 Za Radu predseda R. Cook [1] Ú. v. ES C 14, 19.1.1998. [2] Deň nadobudnutia platnosti dohody uverejní Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 033 , 07/02/1998 S. 0021 - 0021



Rozhodnutie Rady z 19. decembra 1997 týkajúce sa uzavretia Protokolu o pristúpení Monackého kniežatstva k Dohovoru o ochrane Álp (98/118/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 130 s ods. 1, v súvislosti s článkom 228 ods. 2 a prvým pododsekom článku 228 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže Európske spoločenstvo je z zmluvnou stranou Dohovoru o ochrane Álp (Alpský dohovor) [3]; keďže ochrana Álp predstavuje veľký význam pre všetky členské štáty, vzhľadom na cezhraničnú povahu životného prostredia, hospodárske a sociálne problémy oblasti Alp; keďže sa spoločenstvo zúčastnilo rokovaní týkajúcich sa Protokolu o pristúpení Monackého kniežatstva k Dohovoru o ochrane Álp a podpísalo ho 20. decembra 1994; keďže súhlas viazaný na Alpský dohovor takisto predpokladá súhlas viazaný protokolom, čo rozširuje zemepisnú oblasť, na ktorú sa dohovor uplatňuje; keďže rozšírenie Alpského dohovoru na Monacké kniežatstvo prináša účinnejšiu ochranu Álp v celej oblasti; keďže spoločenstvo by malo protokol schváliť, PRIJALA TOTO ROZHODNUTIE: Článok 1 Týmto sa v mene spoločenstva schvaľuje Protokol o pristúpení Monackého kniežatstva k Dohovoru o ochrane Álp. Text protokolu je pripojený k tomuto rozhodnutiu. Článok 2 Predseda Rady sa týmto v mene spoločenstva oprávňuje určiť osobuy) splnomocnenú na uloženie schválených dokumentov s Rakúskou republikou v súlade v článkom 11 ods. 2 dohovoru. V Bruseli 16. decembra 1997 Za Radu predseda J. Lahure [1] Ú. v. ES C 347, 18.11.1997, s. 7 [2] Ú. v. ES C 339, 10.11.1997 [3] Ú. v. ES L 61, 12.3.1996, s. 31 --------------------------------------------------
Úradný vestník L 072 , 11/03/1998 S. 0017 - 0017



Rozhodnutie Rady z 23. februára 1998 o uzatvorení Dohody o spolupráci medzi Európskym spoločenstvom a Jemenskou republikou (98/189/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na články 113 a 130y v spojení s prvou vetou jej článku 228 ods. 2 a prvým pododsekom jej článku 228 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže podľa článku 130u Zmluvy by politika spoločenstva v oblasti spolupráce s cieľom rozvoja mala podporovať udržateľný hospodársky a sociálny rozvoj rozvojových krajín, ich hladké a postupné začlenenie do svetového hospodárstva a zmiernenie chudoby v týchto krajinách; keďže spoločenstvo by pri sledovaní svojich cieľov v oblasti zahraničných vzťahov malo schváliť Dohodu o spolupráci medzi Európskym spoločenstvom a Jemenskou republikou, ROZHODLA TAKTO: Článok 1 Dohoda o spolupráci medzi Európskym spoločenstvom a Jemenskou republikou sa týmto schvaľuje v mene spoločenstva. Text dohody je priložený k tomuto rozhodnutiu. Článok 2 Predseda Rady predkladá v mene spoločenstva oznámenie stanovené v článku 21 dohody. Článok 3 Komisia, ktorej pomáhajú zástupcovia členských štátov, zastupuje spoločenstvo v Spoločnom výbore pre spoluprácu stanovenom v článku 15 dohody. Článok 4 Toto rozhodnutie sa uverejní v Úradnom vestníku Európskych spoločenstiev [2]. V Bruseli 23. februára 1998 Za Radu predseda R. Cook [1] Ú. v. ES C 56, 23.2.1998. [2] Deň nadobudnutia platnosti dohody o spolupráci uverejní v Úradnom vestníku Európskych spoločenstiev Generálny sekretariát Rady. --------------------------------------------------
Úradný vestník L 104 , 03/04/1998 S. 0001 - 0001



Rozhodnutie Rady zo 7. októbra 1997 o uzavretí Dohovoru o ochrane morského prostredia v severovýchodnom Atlantiku (98/249/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 130s ods. 1, v spojitosti s článkom 228 ods. 2 a 3, prvý pododsek, so zreteľom na návrh Komisie, so zreteľom na stanovisko Európskeho parlamentu [1], keďže Komisia sa v mene spoločenstva zúčastnila na rokovaniach o návrhu Dohovoru o ochrane morského prostredia v severovýchodnom Atlantiku; keďže dohovor bol podpísaný v mene spoločenstva 22. septembra 1992; keďže cieľom dohovoru je predchádzať znečisťovaniu a odstraňovať ho a ochraňovať morské prostredie pred nepriaznivými účinkami ľudskej činnosti; Keďže spoločenstvo prijalo opatrenia v oblasti upravenej týmto dohovorom a preto by malo prijať medzinárodné záväzky v danej oblasti; keďže akcia spoločenstva je potrebným doplnkom k akcii priamo zainteresovaných členských štátov a jeho účasť na dohovore sa bude javiť ako akcia v súlade so zásadou subsidiarity; keďže podľa článku 130r zmluvy politika spoločenstva týkajúca sa životného prostredia prispieva, inter alia, k sledovaniu cieľov zachovania, ochraňovania a zlepšovania kvality životného prostredia, ochraňovania zdravia ľudí a obozretného a rozumného využívania prírodných zdrojov; keďže, okrem toho, spoločenstvo a členské štáty s ich príslušnými oblasťami kompetencie spolupracujú s tretími krajinami a s kompetentnými medzinárodnými organizáciami, PRIJALA TOTO ROZHODNUTIE: Článok 1 Dohovor o ochrane morského prostredia v severovýchodnom Atlantiku, ktorý bol podpísaný v Paríži 22. septembra 1992, sa týmto schvaľuje v mene spoločenstva. Text dohovoru je pripojený k tomuto rozhodnutiu. Článok 2 Predseda Rady sa týmto splnomocňuje, aby stanovil osobu alebo osoby poverené uložiť listinu o schválení u vlády Francúzskej republiky v súlade s ustanoveniami článku 26 dohovoru. Článok 3 Spoločenstvo reprezentuje Komisia vo veciach v oblasti právomoci spoločenstva, v komisii zriadenej podľa článku 10 dohovoru. V Luxemburgu 7. októbra 1997 Za Radu predseda J.-C. Juncker [1] Ú. v. ES C 89, 10.4.1995, s. 199. --------------------------------------------------